

**Projektu uzraudzības komisijas sēdes protokols**

Ādažu novadā, 2024. gada 02. decembrī  Nr. ĀNP/1-7-5/24/39

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K. Miķelsone, V. Bulāns, S. Mūze, I. Pērkone, G. Miglāns, E. Kāpa, L. Bernāns

**Uzaicināti:** I.Grīviņa-Dilāne

**Protokolē:** I. Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 13.00 un tika slēgta plkst.13.25

DARBA KĀRTĪBA

1. Par projekta “Jauna PII Podniekos” būvniecības izmaksām

SANĀKSMES GAITA

|  |
| --- |
| 1. **Par projekta “Jauna PII Podniekos” būvniecības izmaksām** |

(I.Grīviņa-Dilāne)

I.GRĪVIŅA-DILĀNE iepazīstina ar būvdarbu koptāmi 14 568 359,73 EUR (ar PVN), norādot, ka izdevumu pozīcijas ir saskaņotas ar būvekspertiem. Norāda uz tāmes pozīcijām, kas var tikt prioritārā secībā izņemtas no projekta, lai samazinātu kopējās izmaksas par 500 000 EUR.

Informē, ka pašvaldība 2024. gada 22. novembrī saņēma CFLA atzinumu par projekta nosacījumu izpildi, un norāda, ka līdz 2024. gada 6. decembrim jāiesniedz informācija par plānoto avansa pieprasījumu un līdz 17. decembrim projekta iesniegumā jāveic tehniski precizējumi, atspoguļojot precizētās būvdarbu izmaksas, kas sastāda 14 806 003 EUR, no kurām 5 000 000 EUR ir ERAF finansējums, 8 883 094 EUR pašvaldības finansējums, savukārt ārpus projekta izmaksas ir 922 908 EUR, kas ir pašvaldības finansējums.

KOMISIJA precizē pašvaldības finansējuma un aizņēmuma finansējuma apjomu sliekšņus.

KOMISIJA NOLEMJ: **uzdot APN sagatavot informāciju ar priekšlikumiem par no tāmes izslēdzamajām pozīcijām prioritārā secībā un domes lēmuma projektu** **par precizētajām būvdarbu izmaksām, kā arī uzskatāmu informāciju par pašvaldības visu esošo un plānoto aizņēmumu “portfeli” izskatīšanai domes ārkārtas sēdē līdz š.g. 11. decembrim.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU